( 9 พ.ย.49 ) นายยืนยง โอภากุล หรือ แอ๊ด คาราบาว ได้เดินทางเข้าขอขมาต่อนายสวาสดิ์ สุมาลยศักดิ์ จุฬาราชมนตรี ที่สำนักจุฬาราชมนตรี หลังมีข้อความบางส่วนที่ให้สัมภาษณ์ไปไม่เหมาะสม และเชิงลบหลู่ศาสนาอิสลาม ซึ่งสร้างความสะเทือนใจ และเสียใจให้กับพี่น้องประชาชนที่นับถือศาสนาอิสลาม โดย แอ๊ด คาราบาว ได้ชี้แจงว่า ไม่ได้มีเจตนาจะดูหมิ่น ต่อประชาชนที่นับถือศาสนาอิสลาม โดยยอมรับคำพูดดังกล่าว ที่ให้สัมภาษณ์ไปไม่เหมาะสม และอาจไม่เข้าใจในศาสนาอิสลาม พร้อมกับกราบขอขมากับจุฬาราชมนตรี และพี่น้องชาวมุสลิม  ขณะที่ จุฬาราชมนตรีได้รับการขอขมา พร้อมกับกล่าวว่า คำพูดดังกล่าว อาจจะทำปัญหาความไม่สงบในพื้นที่ภาคใต้ รุนแรงขึ้นมาอีก ซึ่งอาจจะรวมไปถึงทั่วโลก ซึ่งหลักศาสนาอิสลาม ระบุไว้ว่า บาดแผลที่เกิดจากของมีคม มียารักษาให้หายได้ แต่บาดแผลที่เกิดจากลิ้น ไม่มียารักษา พร้อมกันนี้ ยังได้แสดงความเห็นด้วยกับนโยบายการแก้ไขปัญหาความไม่สงบในพื้นที่ภาคใต้ และการยกเลิกการขึ้นบัญชีดำของผู้ก่อความไม่สงบ โดยเชื่อมั่น จะทำให้สถานการณ์ในพื้นที่ภาคใต้ดีขึ้นในเร็ววัน
นายยืนยง โอภากุล แอ๊ด คาราบาว แอ๊ด คาราบาว
นายสวาสดิ์ สุมาลยศักดิ์ จุฬาราชมนตรี จุฬาราชมนตรี